techiaith/cofnodycynulliad_en-cy huggingface dataset:
English: I thank the Member very much for raising two very different but two very important issues. Tackling drug misuse is clearly a complex issue that the Welsh Government has been working very hard to address over a number of years, particularly through our substance misuse strategy 2008-18 and the associated delivery plans there. We're undertaking some significant work with our partners in this area to reduce the harms associated with substance misuse. The substance misuse services in prisons are delivered in line with clinical guidance and prison health teams work in partnership with community services - so, for instance with the Dyfodol programme, to ensure that support is provided throughout the criminal justice system and people's journey through that. Our take home naloxone programme is provided to prisons at the point of release, and that's really important in terms of preventing harm when people do return to the community and we know it's helped target and reduce drug-related deaths within the community. There's a current prescribing pilot in HMP Swansea and that will inform future improvements to substance misuse services in prison. And, of course, I'm absolutely delighted to wish Newport County the best in their upcoming game, and I'm sure that the Deputy Minister will be keen also to show his support.
Welsh: Diolch yn fawr i'r Aelod am godi dau fater gwahanol iawn ond pwysig iawn. Mae mynd i'r afael â chamddefnyddio cyffuriau yn amlwg yn fater cymhleth y mae Llywodraeth Cymru wedi bod yn gweithio'n galed iawn i fynd i'r afael ag ef dros nifer o flynyddoedd, yn enwedig drwy ein strategaeth camddefnyddio sylweddau 2008-18 a'r cynlluniau cyflawni cysylltiedig. Rydym yn gwneud gwaith sylweddol gyda'n partneriaid yn y maes hwn i leihau'r niwed sy'n gysylltiedig â chamddefnyddio sylweddau. Caiff y gwasanaethau camddefnyddio sylweddau eu darparu mewn carchardai yn unol â chanllawiau clinigol a gwaith timau iechyd carchardai mewn partneriaeth â gwasanaethau cymunedol - felly, gyda'r rhaglen Dyfodol, er enghraifft, i sicrhau bod cymorth yn cael ei ddarparu drwy'r system cyfiawnder troseddol gyfan a thaith pobl drwy'r system. Mae ein rhaglen naloxone i'w ddefnyddio gartref yn cael ei darparu ar gyfer carchardai wrth i'r carcharorion gael eu rhyddhau. Mae hynny'n bwysig iawn o ran atal niwed wrth i bobl ddychwelyd i'r gymuned ac rydym yn gwybod ei bod wedi helpu o ran targedu a lleihau marwolaethau sy'n gysylltiedig â chyffuriau yn ein cymunedau. Ceir cynllun peilot rhagnodi cyfredol yng Ngharchar EM Abertawe a fydd yn llywio gwelliannau i wasanaethau camddefnyddio sylweddau mewn carchardai yn y dyfodol. Ac, wrth gwrs, rwy'n falch dros ben o allu dymuno'r gorau i Sir Casnewydd yn y gêm sydd ar y gorwel, ac rwy'n siŵr y bydd y Dirprwy Weinidog yn awyddus i ddangos ei gefnogaeth ef hefyd.
English: Like others, I'd like to welcome my colleague to her new role. Can I ask for a statement on the delivery of the south Wales metro system? We have seen and heard timetables for the delivery of new services on many of the Valleys lines serving the Heads of the Valleys area, but we are still waiting in Ebbw Vale to hear about new services on the Ebbw Vale line. We understand that there will be an additional service in 2021, but we are looking towards four services an hour on the same basis as other Valleys lines and as other Heads of the Valleys areas. So, I hope we'll be able to have a statement on that. At the same time, I would like to have a statement on the new development of railway stations. We had the statement from the economy Secretary, I think about 18 months ago, on new stations serving different parts of the metro system. I'd be interested in understanding when that process will be continuing to be developed and when we'll be able to make applications for additional stations to serve all parts of the Valleys. The Trefnydd will be aware that the Ebbw Fach valley in my constituency is currently not served by the metro system, and the Abertillery station proposal was not supported by the Government. We would be very anxious to be able to continue to support a station in Abertillery to ensure that all of the Valleys are served by the metro system.
Welsh: Fel eraill, hoffwn innau groesawu fy nghyd-Aelod i'w swydd newydd. A gaf i ofyn am ddatganiad ar ddarparu system metro de Cymru? Rydym wedi gweld a chlywed amserlenni ar gyfer cyflwyno gwasanaethau newydd ar lawer o reilffyrdd y Cymoedd sy'n gwasanaethu Blaenau'r Cymoedd, ond rydym yn dal i aros yng Nglynebwy i glywed am y gwasanaethau newydd ar reilffordd Glynebwy. Rydym ar ddeall y bydd gwasanaeth ychwanegol yn 2021, ond rydym yn ceisio cael pedwar gwasanaeth bob awr ar yr un sail â llinellau eraill y Cymoedd ac ardaloedd eraill Blaenau'r Cymoedd. Felly, gobeithio y gallwn gael datganiad ar hynny. Ar yr un pryd, hoffwn gael datganiad ar ddatblygu gorsafoedd rheilffordd newydd. Cawsom ddatganiad gan Ysgrifennydd yr economi, tua 18 mis yn ôl rwy'n credu, ar orsafoedd newydd i wasanaethu gwahanol rannau o'r system metro. Byddai gennyf ddiddordeb mewn deall pryd y bydd y broses honno'n parhau i gael ei datblygu a phryd y gallwn wneud ceisiadau am orsafoedd ychwanegol i wasanaethu pob rhan o'r Cymoedd. Bydd y Trefnydd yn ymwybodol nad yw dyffryn Ebwy Fach yn fy etholaeth i yn cael ei wasanaethu gan y system metro ar hyn o bryd, ac na chefnogwyd cynnig gorsaf Abertyleri gan y Llywodraeth. Rydym ni'n awyddus iawn i allu parhau i gefnogi gorsaf yn Abertyleri i sicrhau bod y system metro yn gwasanaethu'r Cymoedd i gyd.
English: Thank you very much for raising this. The economy Minister has indicated he'd be very happy to provide you with a briefing to answer some of the questions that you've raised.
Welsh: Diolch yn fawr iawn am grybwyll hyn. Mae Gweinidog yr economi wedi dweud y byddai'n hapus iawn rhoi briff i chi er mwyn ateb rhai o'r cwestiynau yr ydych chi wedi eu gofyn.
English: Welcome to your new position, Trefnydd - I hope I got that right. Could we have an update from the Welsh Government - either the Minister for Economy and Transport or his deputy - on the provision of electric charging points for cars in Wales and the electric charging infrastructure in general? We know there have been some issues with that over the last year. In my constituency over Christmas there were some particular issues when the charging points at the Magor services on the M4 failed, which meant that people coming back from Christmas breaks were left perilously short of electricity as they got back to their homes in my area. But there is an overall problem with the lack of charging infrastructure, which I know the Minister for the economy has been trying to address. Could we have an update on what progress is being made with that, so that we can make sure that as people acquire more electric vehicles across Wales - this problem will only develop - that they can be confident that they can use those vehicles and not have the fear of being stranded?
Welsh: Croeso i'ch swydd newydd, Trefnydd - rwy'n gobeithio fy mod i wedi cael hynny'n gywir. A oes modd inni gael yr wybodaeth ddiweddaraf gan Lywodraeth Cymru - naill ai gan Weinidog yr Economi a Thrafnidiaeth neu ei Ddirprwy - ynglŷn â'r ddarpariaeth o fannau gwefru trydan ar gyfer ceir yng Nghymru a'r seilwaith gwefru trydan yn gyffredinol? Gwyddom fod rhai problemau wedi bod ynglŷn â hynny dros y flwyddyn ddiwethaf. Yn fy etholaeth i dros y Nadolig cafwyd rhai problemau penodol pan fethodd y mannau gwefru yng ngwasanaethau Magwyr ar yr M4, a oedd yn golygu bod pobl a oedd yn dod yn ôl o wyliau Nadolig wedi eu gadael yn hynod brin o drydan wrth gyrraedd eu cartrefi yn fy ardal i. Ond mae problem gyffredinol gyda'r diffyg seilwaith gwefru, a gwn fod Gweinidog yr economi wedi bod yn ceisio mynd i'r afael â'r broblem hon. A gawn ni ddiweddariad ar y cynnydd sy'n cael ei wneud yn hynny o beth, fel y gallwn wneud yn siŵr, wrth i bobl ledled Cymru brynu mwy o gerbydau trydan - dim ond datblygu wnaiff y broblem hon - y gallan nhw fod yn ffyddiog bod modd defnyddio'r cerbydau hyn gan wybod nad oes siawns iddynt gael eu gadael heb allu mynd i unlle?
English: Thank you very much for that. The Minister did issue a statement on precisely this subject towards the end of last year, but he will certainly be pleased to provide a further update in due course.
Welsh: Diolch yn fawr iawn am hynny. Fe wnaeth y Gweinidog gyhoeddi datganiad ar yr union fater hwn tua diwedd y llynedd, ond bydd yn sicr yn falch o roi diweddariad pellach maes o law.
English: The next item is a statement by the First Minister: an update on EU transition. I call on the First Minister to make the statement. Mark Drakeford.
Welsh: Yr eitem nesaf yw'r datganiad gan y Prif Weinidog ar y diweddaraf ar drefniadau pontio'r Undeb Ewropeaidd. Rwy'n galw ar y Prif Weinidog i wneud ei ddatganiad. Mark Drakeford.
English: I also thank the First Minister for his statement. It is an update on the situation and provides an analysis of a situation that is complex and, as we've heard, very concerning for us in Wales. What we need more than anything, of course, at the moment, with only 80 days to go until we depart the European Union, is two things, I suppose, from the Welsh Government: clarity on the Welsh Government's policy in terms of safeguarding the interests of Wales, and then a clear plan to avoid the crisis that the First Minister has set out. I fear that neither of those two things have become clear to me in the statement that we have heard this afternoon. If I could return to an issue that was raised yesterday during the First Minister's questions before the external affairs committee - this ambiguity of the Welsh Government's policy on the language that is used. We heard the Trefnydd a little earlier using the language 'membership of the single market' and 'of the customs union', but, instead, what we've heard from the First Minister this afternoon is the language that we've heard in the past, which is:
Welsh: Rydw i'n diolch hefyd i'r Prif Weinidog am y datganiad. Mae'n ddiweddariad o'r sefyllfa ac mae e'n cynnig dadansoddiad o sefyllfa sydd yn gymhleth ac, fel rŷm ni wedi clywed, yn dra phryderus ar y naw i ni yng Nghymru. Beth sydd angen, wrth gwrs, arnom ni, fwy na heb ar hyn o bryd gyda dim ond 80 diwrnod i fynd, wrth gwrs, tan inni adael yr Undeb Ewropeaidd, ydy dau beth, am wn i, o du Llywodraeth Cymru: eglurder ynglŷn â pholisi Llywodraeth Cymru o ran gwarchod buddiannau Cymru, ac wedyn cynllun clir i osgoi'r gyflafan y mae'r Prif Weinidog wedi darlunio. Rydw i'n ofni nad ydy un o'r ddau beth yna yn glir i fi yn y datganiad rŷm ni wedi'i weld y prynhawn yma. A gaf i ddychwelyd at bwnc a gododd ddoe, wrth i'r Prif Weinidog gael ei gwestiynu o flaen y pwyllgor materion allanol - yr amwysedd yma ynglŷn â pholisi Llywodraeth Cymru ynglŷn â'r ieithwedd sy'n cael ei defnyddio? Fe glywom ni, a dweud y gwir, y Trefnydd gynnau fach yn defnyddio'r ieithwedd 'aelodaeth o'r farchnad sengl' ac 'o'r undeb tollau', ond, yn lle hynny, beth rydym ni wedi'i weld gan y Prif Weinidog y prynhawn yma ac yn y datganiad ydy'r iaith rydym ni wedi clywed o'r blaen gan Lywodraeth Cymru, sef:
English: single market participation and participation in a customs union.
Welsh: cymryd rhan yn y farchnad sengl a chymryd rhan mewn undeb tollau.
English: Now, I asked him how this could be reconciled with the motion that he's referred to already this afternoon, which was passed on 4 December, because that motion was quite clear, and I will read it: 'Calls on the UK Government to seek UK membership of both the European Single Market and Customs Union.'
Welsh: Nawr, fe wnes i ofyn iddo fe sut oedd hyn yn cyd-fynd â'r cynnig mae e wedi cyfeirio ato fe y prynhawn yma, a oedd wedi cael ei basio ar 4 Rhagfyr, achos mi oedd y cynnig yna'n hollol glir, ac fe wnaf ei ddarllen e: 'Yn galw ar Lywodraeth y DU i geisio aelodaeth y DU o'r farchnad sengl Ewropeaidd a'r undeb tollau.'
English: 'The European Single Market and Customs Union.'
Welsh: 'Y Farchnad Sengl Ewropeaidd a'r Undeb Tollau.'
English: I've almost nothing further to add on the shared prosperity fund to what we've reported here before. The promised consultation document before Christmas failed to materialise yet again, and I have been as clear as I can with the Deputy Prime Minister, and directly with the Prime Minister, that some of the proposals that we see trailed by the UK Government will be absolutely unacceptable to us here in Wales.
Welsh: Nid oes gennyf i ddim bron i'w ychwanegu o ran y gronfa rhannu ffyniant at yr hyn yr ydym wedi ei adrodd yn y fan hon o'r blaen. Unwaith eto, methodd y ddogfen ymgynghori a addawyd cyn y Nadolig ag ymddangos, ac rwyf wedi bod mor glir ag y gallaf gyda'r Dirprwy Brif Weinidog, ac yn uniongyrchol gyda'r Prif Weinidog, y bydd rhai o'r cynigion a welwn yn cael cyhoeddusrwydd gan Lywodraeth y DU yn gwbl annerbyniol i ni yma yng Nghymru.
English: Item 4 on the agenda is the statement by the Minister for Education, introduction of personalised assessments, and I call on the Minister for Education, Kirsty Williams.
Welsh: Eitem 4 ar yr agenda yw'r datganiad gan y Gweinidog Addysg, cyflwyno asesiadau personol, ac rwy'n galw ar y Gweinidog Addysg, Kirsty Williams.
English: Let me be absolutely clear in response to the questions and comments from Michelle Brown: teachers understand where their pupils are in their learning as, she is quite right, they spend every working day doing just that, but the online assessments provide teachers with an extra tool, high-quality personalised feedback on learner skills, so that they can then put in place the appropriate support and interventions. This is not here to replace teacher assessment. These online adaptive assessments are here to improve upon the paper-based testing system that we currently have in Wales. It is more useful for teaching and learning. I would argue that it is more useful for parents. It puts more control into the hands of our teachers rather than less, in the sense that they will be able to decide when the children undertake the assessment, and when and how they administer it. And, therefore, this is exactly the opposite of what the Member says is happening. She makes a useful point about teachers having the time to do what they do best. That's why this Government is investing in extra teachers to reduce class sizes and why we will continue to work with the profession and their unions to ensure that we can reduce workload wherever possible so teachers are given exactly that: the time that they need with individual children so that they can apply their skills alongside the information that these adaptive assessments will provide for them, to give that tailored experience to move the child on with their learning.
Welsh: Gadewch i mi fod yn gwbl glir wrth ymateb i'r cwestiynau a'r sylwadau a wnaeth Michelle Brown: mae athrawon yn deall sefyllfa'r disgyblion o ran eu haddysg gan eu bod nhw, mae'n hollol iawn, yn treulio pob diwrnod gwaith yn gwneud hynny. Ond mae'r asesiadau ar-lein yn rhoi arf ychwanegol i athrawon, ac adborth personol o ansawdd uchel ar sgiliau'r dysgwr, fel bod modd rhoi'r cymorth a'r ymyriadau priodol ar waith. Nid y bwriad yw disodli'r asesiad gan athrawon. Mae'r asesiadau ymaddasol hyn ar-lein yn welliant ar y system profion ar bapur sydd gennym ar hyn o bryd yng Nghymru. Maen nhw'n fwy defnyddiol ar gyfer addysgu a dysgu. Byddwn i'n dadlau eu bod yn fwy defnyddiol i rieni. Maen nhw'n rhoi mwy o reolaeth yn nwylo ein hathrawon yn hytrach na llai, yn yr ystyr eu bod yn gallu penderfynu pryd fydd y plant yn ymgymryd â'r asesiad, a phryd a sut y byddan nhw'n ei gynnal. Ac, felly, mae hyn yn gwbl groes i'r hyn y mae'r Aelod yn ei ddweud sy'n digwydd. Mae hi'n gwneud pwynt dilys ynghylch rhoi'r amser i athrawon wneud yr hyn y maen nhw'n ei wneud orau. Dyna pam y mae'r Llywodraeth hon yn buddsoddi mewn athrawon ychwanegol i leihau maint dosbarthiadau a dyna pam y byddwn yn parhau i weithio gyda'r proffesiwn a'u hundebau i sicrhau y gallwn leihau'r llwyth gwaith lle bo hynny'n bosib fel y bydd athrawon yn cael yr union beth hwnnw: yr amser sydd ei angen gyda phlant unigol fel y gallan nhw ymarfer eu dawn ochr yn ochr â'r wybodaeth y bydd yr asesiadau ymaddasol hyn yn ei roi iddyn nhw, ar gyfer rhoi profiad wedi'i deilwra ar gyfer dwyn addysg y plentyn ymlaen.
English: Item 5 on the agenda this afternoon has been postponed.
Welsh: Mae eitem 5 ar yr agenda y prynhawn yma wedi ei gohirio.
English: Therefore, we move to item 6, which is the Council Tax Reduction Schemes (Prescribed Requirements and Default Scheme) (Wales) (Amendment) Regulations 2019. I call on the Minister for Finance and Trefnydd to move the motion, Rebecca Evans.
Welsh: Felly, symudwn at eitem 6, sef Rheoliadau Cynlluniau Gostyngiadau'r Dreth Gyngor (Gofynion Rhagnodedig a'r Cynllun Diofyn) (Cymru) (Diwygio) 2019. Galwaf ar y Gweinidog Cyllid a'r Trefnydd i gynnig y cynnig, Rebecca Evans.
English: Thank you. There are no speakers in the debate, therefore the proposal is to agree the motion. Does any Member object? No. Therefore, the motion is agreed in accordance with Standing Order 12.36.
Welsh: Diolch. Nid oes unrhyw siaradwyr yn y ddadl, felly y cynnig yw derbyn y cynnig. A oes unrhyw Aelod yn gwrthwynebu? Nac oes. Felly, derbyniwyd y cynnig yn unol â Rheol Sefydlog 12.36.
English: Item 7 on our agenda this afternoon is the Landfill Disposals Tax (Tax Rates) (Wales) (Amendment) Regulations 2018, and, again, I call on the Minister for Finance and Trefnydd to move the motion - Rebecca Evans.
Welsh: Eitem 7 ar ein hagenda y prynhawn yma yw Rheoliadau Treth Gwarediadau Tirlenwi (Cyfraddau Treth) (Cymru) (Diwygio) 2018, ac, eto, rwy'n galw ar y Gweinidog Cyllid a'r Trefnydd i gynnig y cynnig - Rebecca Evans.
English: Thank you. Again, I have no speakers, and therefore the proposal is to agree the motion. Does any Member object? No. Therefore, the motion is therefore agreed in accordance with Standing Order 12.36.
Welsh: Diolch. Unwaith eto, nid oes gennyf unrhyw siaradwyr, ac felly y cynnig yw cytuno ar y cynnig. A oes unrhyw Aelod yn gwrthwynebu? Nac oes. Os felly, derbynnir y cynnig felly yn unol â Rheol Sefydlog 12.36.
English: I now move on to item 8, which is a debate on the Holtham report on paying for social care, and I note that Members are not present in the Chamber. [ Interruptio n.] Well, that's fine, then. If a Member of the Government will move the motion, then I'm happy to proceed. I take it that's within order. Are you happy to formally move the motion, or do you want to speak to it, on social care? Oh. There we go.
Welsh: Rwy'n symud ymlaen yn awr at eitem 8, sef dadl ar adroddiad Holtham ar dalu am ofal cymdeithasol, a sylwaf nad yw Aelodau'n bresennol yn y Siambr. [ Torri ar draws.] Wel, mae hynny'n iawn, felly. Os bydd Aelod o'r Llywodraeth yn cynnig y cynnig, yna rwy'n hapus i fwrw ymlaen. Cymeraf fod hynny'n dderbyniol o ran trefn. A ydych chi'n fodlon cynnig y cynnig yn ffurfiol, neu a ydych chi eisiau siarad amdano, o ran gofal cymdeithasol? O. Dyna ni.
English: I thought perhaps at the start of a new year we might have managed to have all got in on time. Therefore, we will once again say now we move to the debate on the Holtham report on paying for social care, and I will now ask the Minister for Health and Social Services to open the debate - Vaughan Gething.
Welsh: Roeddwn i'n credu efallai ar ddechrau'r flwyddyn newydd y gallem ni i gyd fod wedi llwyddo i gyrraedd yn brydlon. Felly, rydym ni'n dweud unwaith eto ein bod ni nawr yn symud at y ddadl ar adroddiad Holtham ar dalu am ofal cymdeithasol, ac rwy'n gofyn yn awr i'r Gweinidog Iechyd a Gwasanaethau Cymdeithasol agor y ddadl - Vaughan Gething.
English: Thank you, Deputy Presiding Officer, and my apologies for being stuck in another meeting, when I thought the clock had plenty of time, and it did not, and I apologise to Members who have been waiting for the debate to start. But I am pleased to have this opportunity to open the debate and move the motion on the paper, centring upon Professor Gerry Holtham's report on paying for social care. The report and the economic analysis, commissioned by the Welsh Government, were published in June. Members will recall a social care levy was one of four new tax ideas to emerge from the national debate about new taxes in summer 2017. How we meet the costs of caring for an ageing population is a challenge relevant to every constituency in Wales and, indeed, the very many nations like ours with an ageing demographic profile.
Welsh: Diolch, Dirprwy Lywydd, ac ymddiheuriadau am fod yn gaeth mewn cyfarfod arall, pan feddyliais fod digon o amser ar y cloc, ond nid felly yr oedd hi, ac rwy'n ymddiheuro i Aelodau sydd wedi bod yn aros i'r ddadl ddechrau. Ond rwyf yn falch o gael y cyfle hwn i agor y ddadl ac i gynnig y cynnig sydd ar y papur, sy'n canolbwyntio ar adroddiad yr Athro Gerry Holtham ar dalu am ofal cymdeithasol. Cyhoeddwyd yr adroddiad a'r dadansoddiad economaidd, a gomisiynwyd gan Lywodraeth Cymru, ym mis Mehefin. Bydd yr Aelodau'n cofio mai ardoll gofal cymdeithasol oedd un o bedwar syniad treth newydd a ddaeth i'r amlwg o'r ddadl genedlaethol am drethi newydd yn haf 2017. Mae sut y gallwn ni dalu costau gofal poblogaeth sy'n heneiddio yn her sy'n berthnasol i bob etholaeth yng Nghymru ac, yn wir, y cenhedloedd niferus iawn fel ein un ninnau sydd â phroffil demograffig sy'n heneiddio.
English: Thank you. I have selected the two amendments to the motion, and I call on Janet Finch-Saunders to move both amendments tabled in the name of Darren Millar. Janet.
Welsh: Diolch. Rwyf wedi dethol y ddau welliant i'r cynnig, ac rwy'n galw ar Janet Finch-Saunders i gynnig y ddau welliant a gyflwynwyd yn enw Darren Millar. Janet.
English: I'm pleased to follow a thoughtful speech on this important subject from Jenny Rathbone. I agree with her about the wages that are paid to those who work in nursing homes. For the last 18 months of her life, my mother was in a nursing home - she'd been incapacitated by a stroke and couldn't do anything for herself at all. I was amazed at the commitment of the staff who looked after her and the others in her home on the poverty wages that they were being paid, and the long hours that they worked. I was absolutely astonished at what we got for what the service cost, and I do think that most people, if they could afford it, would be prepared to dip into their pockets to raise more money for those who work in social care of this kind, to put them on more than the technical living wage. That's one of the many important topics that we're going to have to grapple with in the years to come.
Welsh: Rwy'n falch o ddilyn araith ystyriol ar y pwnc pwysig hwn gan Jenny Rathbone. Rwy'n cytuno â hi am y cyflogau a delir i bobl sy'n gweithio mewn cartrefi nyrsio. Roedd fy mam mewn cartref nyrsio am y 18 mis diwethaf o'i bywyd - yn dilyn strôc lle na fedrai hi wneud unrhyw beth drosti hi ei hun o gwbl. Roeddwn i'n rhyfeddu at ymrwymiad y staff a oedd yn gofalu amdani hi ac eraill yn ei chartref, ar y cyflog tlodi a dderbynient, a'r oriau hir yr oedden nhw'n eu gweithio. Roeddwn i wedi syfrdanu'n llwyr ar yr hyn a gawsom ni am yr hyn a gostiai'r gwasanaeth, ac rwyf yn credu y byddai'r rhan fwyaf o bobl, os gallen nhw fforddio gwneud hynny, yn barod i fynd i'w pocedi i godi mwy o arian ar gyfer y rhai sy'n gweithio ym maes gofal cymdeithasol o'r math yma, i'w rhoi nhw ar fwy na'r cyflog byw technegol. Dyna un o'r nifer o'r pynciau pwysig hynny yr ydym ni'n mynd i orfod ymrafael â nhw yn y blynyddoedd i ddod.